**Farské oznamy**

 **Slávnosť Panny Márie Bohorodičky A (1. 1. 2023)**

|  |  |  |
| --- | --- | --- |
| Pondelok | Sv. Bazila Veľkého a Gregora Naziánskeho, biskupov a učiteľov Cirkvi | Sv. omša nebude |
| Utorok | Najsvätejšieho mena Ježiš | 7.00 |
| Streda |  | 17.30 |
| Štvrtok | Zjavenie Pána, vigília | 18.00 |
| Piatok | Zjavenie Pána, prikázaný sviatok | **8.00; 9.30 Oblazov a 11.00 Koteš.** |
| Sobota | O Nepoškvrenenom srdci Panny Márie, prvá sobota | 7.00 |
| Nedeľa | Druhá nedeľa po Narodení Pána, Krst Pána | 8.00; 9.30 Oblazov a 11.00 Kotešová |

Dnes popri slávnosti Panny Márie Bohorodičky je i Svetový deň pokoja.

Koledovanie Dobrej noviny sa uskutoční dnes 1.1. na hornej Kotešovej od 13.30 a na dolnej Kotešovej 6.1 od 14.00hod. Ďakujeme za vašu podporu, peniaze, ktoré sa vyzbierajú sa použijú na podporu rodín a rozvoj hospodárstva v Keni.

Tento týždeň máme prvý piatok, aj keď nám koliduje so slávnosťou Troch kráľov. Pozývam všetkých ku sv. spovedi, zvlášť rodičov a deti, ktoré boli na prvom sv. prijímaní a mládežníkov, ktorí prijali sviatosť birmovania, zasvätiť sa Ježišovmu srdcu skrze 9 prvých piatkov. Spovedať budem pol hodinu pred každou sv. omšou a vo štvrtok od 16.30 a v piatok len pred sv. omšou o 8.00 hod. Prosím, aby ste si to nenechali na piatok. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Chcel by som poprosiť vás milí dôchodcovia zapojiť sa do týchto modlitieb a obetovať za vaše rodiny, cirkev, kňazov... pol hodinku na adorácii. Zapísať sa môžete na stolíku vzadu. Začneme o 9.00hod. a ukončíme pred sv. omšou.

Na budúcu nedeľu o 15.00hod. budeme mať stretnutie ružencového bratstva a pomodlíme sa ruženec. Poprosím horliteľky, aby ak je to možné osobne pozvali každého člena svojej ruže. Aby tí čo sú chodiaci prišli. Potom srdečne pozývam na faru ružu p. Venclíkovej.

Kto by si chcel dať požehnať dom, môžeme sa individuálne dohodnúť na tel. č. 0903248077.

Dnes po sv. omšiach bude ofera. Peniaze použijeme na zaplatenie výdavkov za energie.

Viacerí sa pýtate, či by sme mohli ešte nejakým spôsobom podporiť Dominiku. Vzadu do Troch kráľov bude pokladničku s nápisom na charitu, kto chce tam môže dobrovoľne prispieť a čo darujeme, jej odovzdáme.

Farský úrad v spolupráci s obecným úradom vás srdečne pozývajú na Trojkráľový koncert, ktorý sa uskutoční dňa 6.1. o 16.00, nie o 17.00hod ako som ohlásil minulý týždeň vo farskom kostole na ktorom nás poteší svojim spevom náš Gustáv Beláček so svojimi hosťami.

Chcem sa poďakovať všetkým za vaše modlitby, výzdobu, finančnú podporu, za upratovanie, i za každý druh pomoci. O upratovanie kostola prosím skupinku č.3.

Zo srdca vám chcem popriať (aj keď prítomný iba duchom ☺ ) hojnosť Božieho požehnania, zdravia a pokoja do nového roku 2023.

Chcel by som vám dať do pozornosti, že od 16.3.-19.3. budeme mať v našej farnosti duchovnú obnovu ako minulý rok Otcovo srdce, na ktorú vás srdečne pozývam. Cieľom seminára je sprostredkovať zažitie Božej lásky a prijatia.